section_heading: Acoustic:Electric
paragraph_text: Tijekom turneje, izlazi i Gibonnijev dokumentarni film : Anatomija Acoustic:Electric u režiji Žare Batinovića, koji ujedno snima i glazbene spotove za Gibonnija. Čar ovoga dokumentarca je upravo u tome što je sniman kamerom mobitela i to od strane svakoga sudionika (Maye, Bare, Urbana pa i samog Gibonnija). Nakon završetka promotivne turneje, koja je završila u Sloveniji, Gibonni je najavio dvogodišnju kreativnu pauzu u kojoj će pisati i skladati pjesme za novi album. Na novinarsko pitanje: "Koja vam je neostvarena želja?" Gibonni je odgovorio: "Da mi novi album bude najbolji album do sada".